На основу члана 37 Статута града Ниша ("Службени лист града Ниша", број 88/08, 143/16 и 18/2019 ),

Скупштина Града Ниша на седници одржаној \_\_\_\_\_\_\_\_\_\_\_ 2020. године донела је

**Р Е Ш Е Њ Е**

I **УСВАЈА СЕ** Извештај о раду и пословању Позоришта Лутака Ниш за 2019. годину, број 434/20-02 од 10.06.2020. године, који је Одлуком број: 435/20-02 од 10.06.2020. године, усвојио Управни одбор Установе.

II Решење доставити установи Позориште лутака Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

**Председник**

**Бобан Џунић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Позоришта лутака Ниш, на својој седници 10.06.2020. године, донео је Одлукy број 435/20-02 којом усваја Извештај о раду и пословању Позоришта лутака Ниш за 2019. годину, број: 434/20-02 од 10.06.2020. године и доставио га Секретаријату за културу и информисање на даље поступање. .

Према оцени Управног одбора, активности установе Позориште лутака Ниша у 2019.години одвијале су се према предвиђеном плану и програму. Позориште лутака Ниш, у протеклој години реализовало je 5 премијерних представа и једну премијерну новогодишња представу: („Зачарани град“ у режији Стевана Бодроже, „Вук који је испао из књиге“ у режији Драгослава Тодоровића, „Снежна краљица“ у режији Зорана Лозанчића и Јелене Ђорђевић, „Дивљи лабудови“ и „Палчица“ у режији Јарослава Антоњука и новогодишња представа „Цврчак и Мравица у режији Марије Цветковић.

На репертоару позоришта Лутака у 2019.години било је укупно 19 репризних представа.Укупно је одиграно 189 представа на матичној сцени и ван ње, на фестивалима и гостовањима. Позоришне представе у 2019.години укупно је одгледало 29.237 гледалаца.Међу јубиларним представама нашла се „Златокоса“ са педесетим извођењем.

Позориште лутака је у 2019.години учествовало на међународним и регионалним фестивалима такмичарског и ревијалног карактера и то на 9 фестивала. Освојило је укупно 10 награда, од којих 8 од стране стручног жирија, једну од дечјег жирија и награду за животно дело.Позориште лутака је имало 4 гостовања у другим местима и градовима, а остварено је 15 гостовања других позоришта, позоришних трупа и уметничких програма у Позоришту лутака. Као и претходних година, Позориште је спроводило хуманитарну мисију, отварајући врата за бројне хуманитарне организације и децу угрожених категорија, како на матичној сцени, тако и ван ње. Настављена је вишедеценијска сарадња са ПУ „Пчелица“ у оквиру које је Позориште лутака често гостовало у вртићима ове установе.

.

Имајући у виду да је Извештај о раду и пословању Позоришта лутака Ниш за 2019. годину, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

**СЕКРЕТАР**

Александра Радосављевић